31997D0362
L 152/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 май 1997 година
относно признаване по принцип пълнотата на досието, представено за подробна проверка с оглед евентуалното включване на карфентразон-етил, фостиазат и флутиамид в приложение I към Директива 91/414/ЕИО на Съвета относно пускането на пазара на продукти за растителна защита
(текст от значение за ЕИП)
(97/362/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива на Комисията 96/68/ЕО (2), и по-специално член 6, параграф 3 от нея,
като има предвид, че Директива 91/414/ЕИО предвижда разработването на списък на Общността на разрешените активни вещества в състава на пестицидите;
като има предвид, че досиета за три активни вещества са представени от кандидатите на компетентните органи в съответните държави-членки с оглед включването на тези активни вещества в приложение I към Директива 91/414/ЕИО;
като има предвид, че на 14 февруари 1996 г. FMC Europe NV представи на компетентните органи във Франция досие за активното вещество карфентразон-етил;
като има предвид, че на 5 март 1996 г. ISK Biosciences Division представи досие на компетентните органи в Обединеното кралство за активното вещество фостиазат;
като има предвид, че на 1 февруари 1996 г. Bayer SA представи досие на компетентните органи във Франция за активното вещество флутиамид;
като има предвид, че горепосочените компетентни органи уведомиха Комисията за резултатите от първата проверка на пълнотата на досиетата от гледна точка на предвидените в приложение II изисквания за данните и информацията и, за поне един съдържащ съответното активно вещество продукт за растителна защита, в приложение III към директивата; като има предвид, че в съответствие с разпоредбите на член 6, параграф 2 досиетата са представени от кандидатите на Комисията и на останалите държави-членки;
като има предвид, че досиетата за карфентразон-етил, фостиазат и флутиамид бяха отправени към Постоянния фитосанитарен комитет на 19 декември 1996 г.;
като има предвид, че член 6, параграф 3 от директивата изисква потвърждение на равнището на Общността на принципното съответствие на всяко едно от досиетата на изискванията за данните и информацията, предвидени в приложение II и, за поне един съдържащ въпросното активно вещество продукт за растителна защита, в приложение III към директивата;
като има предвид, че подобно потвърждение е необходимо с оглед пристъпването към подробна проверка на досието, както и за предоставянето на страните-членки на възможност за даване на временно разрешение за продуктите за растителна защита, съдържащи въпросното активно вещество, съобразно условията, регламентирани в член 8, параграф 1 от директивата, и по-специално условието за извършване на подробна оценка на активното вещество и на продукта за растителна защита с оглед изискванията на директивата;
като има предвид, че такова решение не възпрепятства изискването на допълнителни данни или информация от кандидата, в случай че подробната проверка установи необходимостта от подобни данни или информация за вземането на решение;
като има предвид, че е налице съгласие между държавите-членки и Комисията, че Франция ще пристъпи към подробна проверка на досиетата за карфентразон-етил и флутиамид и че Обединеното кралство ще пристъпи към подробна проверка на досието за фостиазат;
като има предвид, че Франция и Обединеното кралство ще докладват заключенията от тези проверки, придружени от препоръки относно включването или невключването и свързаните с това условия, на Комисията във възможно най-кратък срок, не по-дълъг от 1 година; като има предвид, че при получаването на тези доклади подробната проверка ще бъде продължена с помощта на специалисти от всички държави-членки в рамките на Постоянния фитосанитарен комитет;
като има предвид, че мерките, предвидени в настоящото решение, са съобразени със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Следните досиета се приемат за съответстващи по принцип на изискванията за данните и информацията, предвидени в приложение II и, за поне един съдържащ въпросното активно вещество продукт за растителна защита, в приложение III към директивата:
1.
досието, представено от FMC Europe NV на Комисията и държавите-членки с оглед включването на карфентразон-етил като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 19 декември 1996 г.;
2.
досието, представено от ISK Biosciences Division на Комисията и държавите-членки с оглед включването на фостиазат като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 19 декември 1996 г.;
3.
досието, представено от Bayer SA на Комисията и държавите-членки с оглед включването на флутиамид като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 19 декември 1996 г.
Член 2
Адресати на настоящото решение са държавите-членки.
Съставено в Брюксел на 21 май 1997 година.